**ОТЧЕТ ЗА ДЕЙНОСТТА**

на НЧ „Просвета-1901” с. Оброчище за 2021 г.

**І. ЗА ОРГАНИЗАЦИЯТА**

НЧ „Просвета-1901” с.Оброчище е с дългогодишни традиции. Целите и задачите са да задоволяваме потребностите на гражданите свързани с развитие и обогатяване на обичаите и традициите на българския народ, възпитание и утвърждаване на националното самосъзнание. За да се постигнем тази цел нашето читалище извършва основни дейности като: уреждане и поддържане на библиотеки, читални, интернет зала, развитие и обогатяване на любителското творчество, организиране на тържества, концерти и чествания, събиране и разпространяване на знания за родния     край, организираме изложби, правим кътове в читалището.

**ІІ. ОСНОВНИ ДЕЙНОСТИ**

 През 2021 г. читалището продължи да развива своята културна дейност, включвайки:

* Детска танцова школа „Добруджанско веселие”
* Хор „Текенски напеви”/народна музика/
* Йога

 **ІІІ. КУЛТУРНА ДЕЙНОСТ**

17.01. Отбелязване Световния ден снега – изложба от рисунки

21.01. Честване на традиционния празник Бабин ден

05.02. Международен ден на борбата с рака – здравна беседа

19.02.Обесването наВасил Левски - презентация

01.03. Ден на художествената самодейност - Отбелязване на Деня на мартеницата

03.03.Концерт по случай Националния празник

08.03.Честване на международния ден на жената 8 – ми март

02.04. Международен ден на детската книга

07.04. Ден на здравето - беседа

м.Април - Седмица на детската книга и изкуствата за деца-четене на приказки

20.04. - 145 г. от избухването на Априлското въстание- кът

22.04.- Световния ден на Земята-засаждане на дръвчета и цветя

23.04. - Световен ден на книгата-„Дари книга – намери приятел“ - дарителска кампания

11.05. - Честване на Националния ден на библиотекаря „Ден на отворени врати“ – библиотекар за един ден

15.05. - Международен ден на семейството – обичаите в нашия дом

24.05. - Честване на 24 май – Ден на българската просвета и култура и на славянската писменост- кът

м.Юни-юли - „Забавно лято в читалището“ – летни занимания за децата

01.06. - Честване на 1 юни – Ден на детето

02.06. - Честване на 2 юни – Ден на Ботев- кът

14.06. - Литературно четене, посветено на 210 години от рождението на Хариет Бийчър-Стоу автор на „Чичо Томовата колиба“

27.07. – Участие на хор „Текенски напеви” при НЧ „Просвета-1901” с. Оброчище в

Национален фолклорен фестивал „Приморски ритми”- Приморско

 През месец септември започна подготовказа творчески сезон 2021/2022.

01.10. Ден на Народните Будители – програма

17.11. 20 години хор "Текенски напеви" при НЧ "Просвета-1901" с. Оброчище –отбелязване

01.12. Включване на светлините на Коледната елха – програма

25.12. 120 г. от създаването на НЧ "Просвета-1901"с. Оброчище - отбелязване

 През м. декември, читалището се включи в благотворителната инициатива съвместно с Църковното Настоятелство при храм „ Св. Успение Богородично” и Кметство Оброчище с. Оброчище за събиране и раздаване на хранителни продукти на хора в нужда

**ІV. БИБЛИОТЕЧНА ДЕЙНОСТ**

 През 2021 г. библиотеката при НЧ „Просвета-1901“ с. Оброчище, продължи да изпълнява своята мисия - да се превърне в модерен обществен библиотечно-информационен център за населеното място и региона, осигуряващ равен достъп за всички. Приоритет за библиотеката ни са жителите на селото. Всички мероприятия залегнати в културния календар са насочени към техните желания и интереси. От най малките ни читатели и потребители до най-възрастните жители на селото.

 1. Читалищната библиотека разполага с 12663 библиотечни единици предоставени на свободен достъп за читателите.

 2. През 2021 г. в библиотеката са регистрирани - 55 читатели.

 3. Заети библиотечни документи - 199.

 4. Общо посещения в библиотеката, информационния център и разнос по домовете  - 151.

 През целият период са подреждани витрини и кътове свързани с бележити дати, личности и събития във фоайето на библиотеката.

 **V. ПРОЕКТИ**

 През 2021 г. читалището продължи своето участие към фондация Глобални Библиотеки – България”. Центъра предлага информация намерена извън книгите.

 Компютърната зала има 2 броя компютри и един принтер, които са на разположение за потребители. Предоставяме много разнообразни услуги : помощ на учениците при решаване на домашни за училище, проверка на здравни осигуровки, на електроенергия, даване  информация на земеделски производители, създаване на профили на потребители в различни сайтове, копиране и принтиране на документи, изработване на покани, презентации, даване на първи стъпки на потребители , които имат желание да работят на компютър, игри и много други. Всички тия услуги са безплатни и с радост библиотекаря ги извършва.

 Настоятелството на Народно читалище „Просвета-1901“ с.Оброчище, общ. Балчик участва в партньорство с НЧ“Светлина-1941“ град Генерал Тошево, НЧ "Йордан Йовков 1941 ГОД" с. Росица, общ. Ген. Тошево, Народно читалище"Велко Ангелов-1940" с.Дропла, общ.Балчик, НЧ "Отец Паисий 1897"с. Спасово, общ. Генерал Тошево с проектно предложение "ЗЛАТНА ДОБРУДЖА - ПЕЕ И ТАНЦУВА" по Процедура BG06RDNP001-19.433 МИГ Балчик - Генерал Тошево – мярка 1305/ 7.8. „Изграждане на местна идентичност“, от Програмата за развитие на селските райони за периода 2014 - 2020 г. (ПРСР 2014 - 2020 г.), подмярка 19.2. "Прилагане на операции в рамките на стратегии за Водено от общностите местно развитие" на мярка 19 "Водено от общностите местно развитие" (ВОМР).